钦定古今图书集成/明伦汇编/官常典/第783卷 > 李巽
## 钦定古今图书集成/明伦汇编/官常典/第783卷 > 李巽

按《唐书》本传：“巽字令叔，赵州赞皇人。以明经补华州
参军事，举拔萃，授鄠尉，进累左司郎中、常州刺史。召
拜给事中，出为湖南观察使。贞元五年，徙江西。巽锐
于为治，持下以法，察无遗私，吏不敢少绐。顺宗立，擢
兵部侍郎，杜佑表为盐铁转运副使，俄代佑使任。自
刘晏后，职废不振，赋入朘耗。巽莅职一年，较所入如
晏最多之年，明年过之，又明年增百八十万。”缗再迁
吏部尚书。天资长于吏事，至治家，亦句检案牍簿书
如公府。吏有过，秋毫无所纵，股栗胁息，常如与巽对。
程异坐王叔文废，巽特荐引之。异之计较精于巽，故
巽能善职，盖有助云。元和四年，疾革，郎官省候，㢲言不及病，但与商校程课功利。是夕卒，年六十三，赠尚
书右仆射。巽为人忌刻校怨，在江西，有所憎恨辄杀
之。始，窦参为相，出巽常州，促其行。及参贬郴州，巽时
观察湖南，宣武节度使刘士宁致绢数千匹于参，巽
即劾参交通藩镇，以怒德宗，遂杀参云。